Clare
        
         (fylke i Irland)
Store norske leksikon,Geografi,Verdens geografi,Europa,Irlands geografi
Clare er en kommune er i Irland, i provinsen Munster. Kommunen hadde 118 627 innbyggere ved folketellingen i 2016 og har et areal på 3442 kvadratkilometer. Administrasjonssenter er Ennis og høyeste punkt er Moylussa, 532 meter over havet.
Geografisk er grevskapet avgrenset av Galway Bay i nord, og fjorden ved utløpet av elva Shannon i sør.Clare er et karstområde med mye eng og oppdrett av kveg. Ved den steile klippekysten med turistattraksjonen Cliffs of Moher ligger flere badesteder. Det finnes marmor- og skiferbrudd. Det er en del industri ved Shannon lufthavn. Stedet har mye turisme, spesielt langs kysten. Historie Selv om Clare i moderne tid inngår i provinsen Munster, er det geografisk og kulturelt også knyttet til provinsen Connaght i nordvest. Frem til området ble erobret av kongeriket Munster på 1000-tallet hørte Clare til kongeriket Connaght.I flere hundre år etter dette, ble Clare vekselvis regnet til Connaught og til Munster, og det var i en periode et eget småkongedømme under navnet Thomond. Navnet Clare er nyere, og det kommer enten fra Thomas de Clare, som styrte Thomond på 1200-tallet, eller fra stedsnavnet Clarecastle. Les mer i Store norske leksikon Irlands historie Irlands geografi Irlands politiske system